4 in the Morning

«4 in the Morning» er en sang av den amerikanske musikeren Gwen Stefani fra det andre soloalbumet hennes The Sweet Escape (2006). Den er skrevet av Stefani og Tony Kanal, og er inspirert av en 1980-tallsinspirert ballade som Stefani begynte å skrive mens hun var gravid, og som hun ferdigstilte sammen med Tony Kanal fra No Doubt. Den fikk generelt sett positiv respons fra musikkritikere.
Sangen ble gitt ut som albumets tredje singel i 2007. Den var ikke videre suksessfull kommersielt i USA, men gjorde det noenlunde bedre andre steder. 


== Bakgrunn ==
Stefani begynte å jobbe med Tony Kanal fra No Doubt like etter hun var ferdig med Harajuku Lovers Tour 2005, og kalte han for hennes "comfort zone". De to skrev «4 in the Morning» sammen, basert på en tape med melodier som lå igjen etter Stefanis forrige album, Love. Angel. Music. Baby. (2004). Den er basert på ballader som Robert Flacks «Killing Me Softly with His Song» og Billy Idols «Eyes Without a Face».


== Mottagelse ==
«4 in the Morning» fikk generelt sett gode anmeldelser fra musikkanmeldere. Stephen Thomas Erlewine fra Allmusic kalte singelen for "noenlunde sensuell", og Quentin B. Huff fra PopMatters refererte til sangen som en av de "få ekte komposisjonene" fra albumet. Alex Miller fra NME skrev at sangen "føltes som om den typen sang unge Stefani ville drømme om en gang å synge", og påpekte at den lett ville fremkalle tårer. Pitchfork Medias Mark Pytlik var derimot skuffet over sangen, og kommenterte at den ødela "mallpop-cred" som Stefani hadde skaffet seg gjennom L.A.M.B.s perfekte sang, Cool. Chuck Taylor, for Billboard, sammenlignet sangen med lydsporet fra filmen Flashdance fra 1983, og skrev at han virkelig respekterte Stefani for sangen. Bill Lamb fra About.com mente at «4 in the Morning» var den beste sangen fra The Sweet Escape, og skrev at den var "vakkert fremført og produsert", samt at Stefani lot hennes kjente stemme flyte sensuelt gjennom sangtekstene.


== Topplister ==

«4 in the Morning» solgte ikke videre bra i USA. Den toppet på 54.-plass på Billboard Hot 100, og ble dermed den lavest rangerende singelen for Stefani i USA før «Now That You Got It» ble utgitt. Den var noenlunde mer suksessrik på det dominerende markedet, og nådde 30.-plass på Pop 100, samt topp 20 på Mainstream Top 40 (Pop Songs) samt Pop 100 Airplay. Sangen var populær i klubber, og havnet på andreplass på Hot Dance Club Songs. Singelen var mer suksessrik i Canada, der den toppet på 17.-plass på Canadian Hot 100.Sangen hadde mye suksess utenfor Nord-Amerika. Den havnet på 22.-plass på UK Singles Chart og holdt seg inne på listen i hele åtte uker. Den havnet også høyt oppe på flere andre lister i Europa, med 5.-plass i Romania, topp femten i Finland, Irland, Nederland, Norge og Slovakia, samt topp 20 i Østerrike, Tyskland, Italia og Sveits. Sangen debuterte på niendeplass på Aria Charts, men presterte ikke en høyere plassering. I New Zealand toppet sangen på femteplass på Recording Industry Association of New Zealand sin singelliste.


== Musikkvideo ==
Musikkvideoen ble regissert av Sophie Muller og viser en trist og desperat Stefani, som ligger på sengen og synger inn i kamera. Hun vandrer rundt i leiligheten sin i en L.A.M.B.-tskjorte på vrangen, og virker fortapt mens hun tenker på kjæresten sin, som ikke vises i videoen. Sangtekstene beskriver en krangel, som ikke vises i videoen, men som blir hintet mot. Etter å ha vandret rundt i leiligheten og tatt et bad, forlater hun huset og reiser i en bil, hvor hun sitter i baksetet og gråter. Videoen avsluttes med at Stefani ligger på sengen.
«4 int he Morning» ble vist på MTVs Total Request Live for første gang den 27. april 2007, og havnet på syvendeplass den 9. mai. På MuchMusics Countdown ble det, sammen med «Early Winter» nesten den dårligste videoen for Stefani, kun bedre enn «Luxurious», som toppet på 23.-plass, med en 7.-plass i to uker før den gikk sakte nedover.


== Sporliste ==
Singel i Europa«4 in the Morning» (Album Version) – 4:51
«4 in the Morning» (Thin White Duke Edit) – 4:55Maxisingle i Europa og australsk singel«4 in the Morning» (Album Version) – 4:51
«4 in the Morning» (Thin White Duke Edit) – 4:55
«4 in the Morning» (Oscar the Punk Remix) – 5:41
«4 in the Morning» (Video) – 4:24Promosingel i Europa«4 in the Morning» (Album Version) – 4:51
«4 in the Morning» (Thin White Duke Mix) – 7:01
«4 in the Morning» (Thin White Duke Dub) – 7:29
«4 in the Morning» (Thin White Duke Edit) – 4:55Promosingel i USAA1. «4 in the Morning» (Thin White Duke Mix) – 7:01
A2. «4 in the Morning» (Album Version) – 4:51
B1. «4 in the Morning» (Thin White Duke Dub) – 7:29
B2. «4 in the Morning» (Thin White Duke Edit) – 4:55


== Personell ==


== Topplister ==


== Referanser ==